text: Vil bruge ny teknik mod øst-tyve
  13 marts 2014 kl. 18.57
  Op mod halvdelen af alle indbrud bliver lavet af østeuropæiske tyve. De skal bekæmpes med ny teknologi, mener Jørn Dohrmann, EU-kandidat for Dansk Folkeparti.
  Der blev sidste år begået 42.000 indbrud i Danmark. Og skønsmæssigt er 20.000 af dem begået af øst-bander.
  Og selv om et dansk-tysk politi-samarbejde har været en stor succes, så er det ikke godt nok, siger Jørn Dohrmann.
  Han mener ikke, at grænsebomme kan dæmme op for øst-tyvene.
  - Dette er jo kun stikprøver, sagde han i TV SYD torsdag aften. Jeg mener, at politiet må tage den nyeste teknologi i brug. F.eks. nummerplade-genkendelse. Det er vigtigt,. At politiet bliver opmærksomme på biler, som måske er stjålne ? eller med falske nummerplader.
  Han mener helt klart, at staten skal betale de ekstra udgifter til et særligt grænsepoliti.
  - Ligesom de har et særligt motorvejspoliti i Tyskland, siger han.
  Men også forsikringsselskaberne bør spytte i kassen, f.eks. til ny teknik.
  De kan spare mange millioner, hvis øst-tyvene holdes ude.
  